L 160/80
BG
Официален вестник на Европейския съюз
26.6.2023 г.
(228) И накрая, новото финансиране от частна финансова институция ([...] ) в размер на [...] милиона евро (съображение 50, параграф 4), което не е гарантирано от региона, може да се счита за действително и налично, като се има предвид, че вече е договорено с финансовата институция и може да бъде осъществено през 2022 г.
Освен това, тъй като SATA има възможност да избира между [...] алтернативни подходящи заемодатели, възможността за финансиране от частни инвеститори също показва способността му да възстанови пълния си достъп до капиталовите пазари и представлява сигнал за доверие в пазара при възвръщане на неговата жизнеспособност.
(229) Противно на мнението на португалските органи, приходите от продажбата на мажоритарния дял (51 %) на Azores Airlines и цялата дейност по наземно обслужване (съображение 51), дори и вече да е планирана да се извърши до края на плана за преструктуриране, не могат да се приемат за действителни и налични.
По-специално, съответните суми (около [...] милиона евро) се състоят от очаквани финансови ресурси, свързани с продажбата на активи, които все още не са извършени, и въпреки че португалските органи са заявили своя твърд ангажимент за продажбата, процесът на приватизация все още не е започнал и няма установени или дори потенциални купувачи за придобиването.
(230) Следователно Комисията оценява общия собствен принос, който може да се счита за действителен и наличен, на наймного [...] милиона евро, представляващи приблизително 30 % от допустимите разходи за преструктуриране на SATA, които, за разлика от изчисленото от Португалия (съображение 47), възлизат на [...] милиона евро, тъй като в допълнение към посочения максимален размер на собствения принос включват и помощта за преструктуриране в размер на 453,25 милиона евро и са финансирани с нея.
Останалите разходи, като оборотния капитал, ще трябва да бъдат покрити от обичайните оперативни приходи на SATA или чрез подобрени условията за плащане, които все още не са определени.
Прогнозното съотношение от 30 % собствен принос и 70 % помощ за преструктуриране е явно консервативно, тъй като при липсата на какъвто и да е ангажимент от един или няколко установени купувачи, не се взема предвид, като достатъчно действителен принос, какъвто и да е приход от бъдещи продажби, с които Португалия се ангажира преди плана за преструктуриране.
При този подход се пренебрегва бъдещата стойност на акциите на Azores Airlines и на дейността по наземно обслужване.
Очакваните в края на плана за преструктуриране положителни оперативни резултати за тези две дейности дават възможност на ARA да се възстанови и да намали размера на помощта с няколко десетки милиона евро.
Във всеки случай цялостният собствен принос към разходите за преструктуриране на бенефициера, дори и да е под обичайно изисквания минимум от 50 %, може да бъде приет в съответствие с точки 64 и 98 от Насоките за О и П.
(231) По-специално, при настоящите обстоятелства след избухването на пандемията от COVID-19, Комисията счита, че в зависимост от конкретния случай може да е оправдано собственият принос да остане под прага от 50 % от разходите за преструктуриране, стига размерът на този принос да остава значителен, както се изисква в точка 64 от Насоките за О и П. Като пример за равнището, което Комисията би сметнала за подходящо в настоящия случай, в своята практика тя е преценила, че собствен принос в размер на 24—35 % от разходите за преструктуриране може да бъде значителен и следователно помощ за преструктуриране в размер на 65—76 % от разходите за преструктуриране може да бъде пропорционална (157).
(232) В случая със SATA Комисията счита, че Португалия е доказала наличието на изключителни обстоятелства, свързани по-специално с факта, че пандемията от COVID-19 и предприетите за ограничаването ѝ мерки са създали изключителни обстоятелства за тази малка регионална авиокомпания, в контекста на сериозни затруднения в икономиката по смисъла на член 107, параграф 3, буква б) от ДФЕС, с непосредствено въздействие върху секторите на въздухоплаването и туризма и способността му да набира финансиране на пазара (съображения 34—37), независимо че Комисията отбелязва факта, че въпреки тези неблагоприятни обстоятелства SATA все пак е успяло да набере известна сума ново финансиране на пазара, както е посочено в съображение 228.
По-специално, като се отчитат по-ниските равнища на дейност, свързани с рязкото намаляване на търсенето на пътувания до Азорските острови от март 2020 г. нататък, SATA е особено засегнато от пандемията от COVID-19, освен от преките загуби поради забраните за пътуване и приетите от публичните органи в Съюза ограничения, тъй като то обслужва главно (157) В Решението от 26 януари 2022 г., SA.59974 (2021/C) — Румъния — Преструктуриране на CE Oltenia (все още непубликувано), съображения 214—219, Комисията счете за приемливо равнище на собствения принос от 32 % от разходите за преструктуриране.
По същия начин в Решението от 21 декември 2021 г., SA.60165 — Португалия — Помощ за преструктуриране на TAP SGPS (все още непубликувано), съображение 263, Комисията прие собствен принос, равен на 35 % от разходите за преструктуриране.
Съгласно Насоките за О и П от 1999 г., в които се изисква собственият принос да бъде значителен, без да се уточнява минимален праг на прилагане, който в Насоките за О и П от 2004 г. е определен на 50 %, в Решението от 24 април 2007 г. относно мярката за помощ, приложена от Белгия в полза на InterFerryBoats (C 46/05 (ex NN 9/04 и ex N 55/05), (ОВ L 225, 27.8.2009 г., стр. 1), съображения 348—350, Комисията е приела и собствен принос от 24 %.